internet vaartha 179 Views
ముంబై : గత సంవత్సరం గాయం కారణంగా ఇండియన్‌ ప్రీమియర్‌ లీగ్‌(ఐపిఎల్‌) సీజన్‌ మొత్తానికి దూరమైన టీమిండియా ప్రధాన పేసర్‌ మహ్మద్‌ షమీకి 2 కోట్ల 23 లక్షల పరిహారాన్ని అందజేసినట్లు భారత క్రికెట్‌ కంట్రోల్‌ బోర్డు తాజాగా వెల్లడించిన నివేదికలో స్పష్టం చేసింది.కాగా 2015లో ఆస్ట్రేలియా-న్యూజిలాండ్‌లో జరిగిన వన్డే వరల్డ్‌ కప్‌లో పాల్గొన్న షమీ ఆ తరువాత గాయపడి ఐపిఎల్‌ సీజన్‌కు దూరమయ్యాడు. దీంతో షమీకి నష్టపరిహారాన్ని అందజేసి ఆర్థిక వెసులుబాటు కల్పించాలని బిసిసిఐ భావించింది. దీనిలో భాగంగా 2016 జూన్‌ నెలలో అతనికి వచ్చే 25 లక్షల నగదుతో పాటు మిగిలిన నష్ట పరిహారాన్ని కూడా షమీకి బిసిసిఐ అందజేసింది. అందువల్ల ఓవరాల్‌గా 2కోట్ల 23లక్షలను గతనెలలో షమీకి అందజేశామని బిసిసిఐ పేర్కొంది.